ഷോളയൂരില് ഗതാഗതം മുടങ്ങി അഗളി : അട്ടപ്പാടിയില് വിവിധ മേഖലകളില് ഒറ്റപ്പെട്ട കനത്ത മഴ തുടരുന്നു. ഷോളയൂര് ഉൗത്തുകുടിയില് തോട് കവിഞ്ഞൊഴുകി മൂന്നു മണിക്കൂറോളം ഗതാഗതം തടസപ്പെട്ടു. ആനക്കട്ടി ഉൗത്തുകുഴി റോഡില് പാലത്തില് മുളകളും മരങ്ങളും വന്നടിഞ്ഞു പൈപ്പ് അടഞ്ഞതോടെയാണ് മലവെള്ളം റോഡിലേക്ക് കവിഞ്ഞൊഴുകിയത്. വൈകുന്നേരം ആറു മണിയോടെ അപ്രതീക്ഷിതമായാണ് റോഡിലേക്ക് വെള്ളം കയറിയത്. നിരവധി വാഹനങ്ങള് മറുകര കടക്കാനാവാതെ വഴിയില് കുടുങ്ങി. കാട്ടാന ശല്യം അധികരിച്ച പ്രാദേശമായതിനാല് യാത്രക്കാര് വെള്ളം താഴാന് കാത്തു നില്ക്കാതെ തിരിച്ചു പോയി. രാത്രി എട്ട് മണിയോടെയാണ് വെള്ളം ഇറങ്ങിയതെന്ന് ഉൗര് നിവാസികള് പറഞ്ഞു.അട്ടപ്പാടിയുടെ വിവിധ ഭാഗങ്ങളില് മണ്ണിടിച്ചില് രൂപപ്പെട്ടിട്ടുണ്ട്.ചില സ്ഥലങ്ങളില് റോഡിലേക്ക് കല്ലും മണ്ണും വീണ് ഗതാഗതം തടസപ്പെട്ടു. മഴ ശക്തമായി തുടര്ന്നാല് ഉരുള് പൊട്ടല് അടക്കമുള്ള പ്രകൃതി ക്ഷോഭങ്ങള്ക്ക് സാധ്യത നിലനിക്കുകയാണ്.